section_heading: Povijest
paragraph_text: South African Airways je osnovan 1934. nakon što je Vlada kupila tvrtku Union Airways. Svoj prvi interkontinentalni let kompanija je ostvarila 10. studenoga 1945. Zbog sankcija koje su druge zemlje Afrike uvele zbog aparthaida nisu bili u mogućnosti letjeti prema drugim zemljama u Africi. Stoga su bili prisiljeni razvijati flotu dugog doleta. Tijekom toga razdoblja bili su poznati i pod imenom Suid-Afrikaanse Lugdiens (SAL), koje je kasnije odbačeno. Kompanija je 1997. doživjela velike promjene koje su uključivale promjenu imena, boja zrakoplova, kao i uslugu on-line naručivanja. Kompanija je 2006.godine postala punopravan član udruženja Star Alliance. U studenom 2021., u okviru Strateškog partnerstva (SPF), potpisanog tijekom ceremonije u nazočnosti južnoafričkog predsjednika Cyrila Ramaphose i kenijskog predsjednika Uhurua Kenyatte. Kenya Airways i South African Airways sada će zajedno raditi na "povećanju putničkog prometa, mogućnosti tereta i trgovine općenito korištenjem snaga Južne Afrike, Kenije i Afrike", objašnjava se u priopćenju.